“หุ้นเอเชีย” เปิดผันผวน! นักลงทุนจับตาทิศทาง “อาลีบาบา” หลังแตกไลน์ธุรกิจ
“หุ้นเอเชีย” เปิดผันผวน! นักลงทุนจับตาทิศทางหุ้น “อาลีบาบา” หลังอาลีบาบาประกาศแตกธุรกิจออกเป็น 6 กลุ่ม
“หุ้นเอเชีย” เปิดผันผวน! นักลงทุนจับตาทิศทางหุ้น “อาลีบาบา” หลังอาลีบาบาประกาศแตกธุรกิจออกเป็น 6 กลุ่ม
30 มี.ค. 2566

ผู้สื่อข่าวรายงานว่า ตลาดหุ้นเอเชีย เปิดไร้ทิศทางในวันนี้ โดยหุ้นฮ่องกงปรับตัวขึ้นต่อเนื่องจากเมื่อวันพุธ (29 มี.ค.66) หลังอาลีบาบาประกาศแตกธุรกิจออกเป็น 6 กลุ่ม
ทั้งนี้ ดัชนีนิกเกอิเปิดภาคเช้าที่ระดับ 27,827.89 จุด ลดลง 55.89 จุด หรือ -0.20%, ดัชนีฮั่งเส็งเปิดภาคเช้าที่ระดับ 20,216.79 จุด เพิ่มขึ้น 24.39 จุด หรือ +0.12% และดัชนีเซี่ยงไฮ้คอมโพสิตเปิดภาคเช้าที่ระดับ  3,243.07 จุด เพิ่มขึ้น 3.01 จุด หรือ +0.09%
สำหรับดัชนีฮั่งเส็งเทคปรับตัวขึ้น 0.86% ในวันนี้ หลังจากตลาดหุ้นฮ่องกงปรับตัวขึ้นกว่า 2% เมื่อวานนี้ นำโดยหุ้นอาลีบาบา ซึ่งดีดตัวขึ้นจากข่าวปรับโครงสร้างครั้งใหญ่ และดัชนีนิกเกอิตลาดหุ้นโตเกียวเปิดลบในวันนี้ เนื่องจากนักลงทุนเทขายหุ้นของบริษัทที่ขึ้นเครื่องหมาย XD (ผู้ซื้อหุ้นไม่ได้สิทธิ์รับเงินปันผล)
ขณะที่หุ้นสหรัฐปรับตัวขึ้นเมื่อวานนี้ โดยการปรับตัวขึ้นอย่างแข็งแกร่งของหุ้นกลุ่มเทคโนโลยีช่วยหนุนให้ดัชนี Nasdaq ฟื้นตัว หลังทรุดตัวลงในวันก่อนหน้า ขณะเดียวกัน นักลงทุนเริ่มคลายวิตกเกี่ยวกับปัญหาในภาคธนาคาร
ส่วนดัชนี Nasdaq Composite นำตลาดปรับตัวขึ้นที่บวก 1.8% ส่วนดัชนีเฉลี่ยอุตสาหกรรมดาวโจนส์ปรับตัวขึ้น 1% และดัชนี S&amp;P500 บวก 1.4%